PÁLYÁZATI FELHÍVÁS „KAKAS MÁTÉ EMLÉKÉRE” HALLGATÓI KIVÁLÓSÁGI ÖSZTÖNDÍJRA A 2025/2026-OS TANÉVBEN

Az ösztöndíjat a PPKE BTK Nemzetközi és Politikatudományi Intézete (továbbiakban: Intézet) alapította 2025-ben, egykori kedves hallgatónk, Kakas Máté Antal emlékére. Az ösztöndíjat az Intézet nevében a Kar adományozza. Az ösztöndíj célja a tehetséges hallgatók tudományos tevékenységének és szakmai fejlődésének támogatása.

Az ösztöndíjra az Intézet államilag támogatott/magyar állami ösztöndíjas, illetve költségtérítéses/önköltséges teljes idejű alap- és mesterszakos képzésben résztvevő hallgatója pályázhat. Jelen felhívás keretében a jelen tanévben egy pályázó részesülhet támogatásban. A beérkező pályázatokat az erre a célra létrehozott bizottság bírálja el.

A jelentkezés feltétele: aktív hallgatói jogviszony, legalább két lezárt félév, kiemelkedő tanulmányi eredmény, igazolt hallgatói közéleti tevékenység.

A Kakas Máté díj nemcsak a kiemelkedő szakmai teljesítményt, hanem – Máté emlékéhez méltóan – a közösségért végzett munka és az egyetem eszmeiségéhez illő életmód elismerését kívánja kifejezni. Az Intézet az arra érdemesnek tartott hallgatót az minden évben az intézeti keretből egyszeri, 200 000 Ft értékű ösztöndíjjal jutalmazza.

A pályázati űrlapot és a szükséges mellékleteket emailben, a nemzetkozi@btk.ppke.hu kell benyújtani 2025. szeptember 25. 16:00 óráig. A határidő jogvesztő érvényű. A hiányosan beadott pályázatokat a bizottság érdemi elbírálás nélkül elutasítja.

A díj kiosztására minden évben a Pázmány-napon kerül sor.